ועדת העבודה, הרווחה והבריאות, כנסת 17, פרוטוקול מספר 212, 2007-05-21 09:30

משה שרוני: אני מבקש לפתוח את ישיבת הוועדה.

משה שרוני: על סדר היום הצעת חוק הנוער (טיפול והשגחה) (תיקון מס' 17) (מסגרת חוץ ביתית לקטין נזקק), התשס"ו-2005, של חברי הכנסת רן כהן, גלעד ארדן וואסל טאהא.

משה שרוני: חבר הכנסת רן כהן, בבקשה.

רן כהן: אדוני היושב-ראש, אני מתנצל בפניך ובפני הוועדה על בקשתי להחזיר את החוק מהמליאה.

רן כהן: הסיבה לכך פשוטה מאוד.

רן כהן: אני שלם לחלוטין עם הצעת החוק כפי שקיבלנו והעברנו למליאה, אולם בינתיים התקיימו ומתקיימים דיונים ביני לבין משרד הרווחה והשירותים החברתיים, ובין משרד הרווחה והשירותים החברתיים לבין משרד האוצר, בניסיון להגיע להסכמה מרבית.

רן כהן: אף אחד לא ייצא עם כל תאוותו בידו, אבל יש ניסיון להגיע להסכמה מרבית כדי שהחוק יוכל לעבור ולהיות טוב לילדים הזקוקים.

רן כהן: אני לא רוצה להיכנס עכשיו לנוסחים השונים כי אין טעם.

משה שרוני: אחר-כך במילא יתקיים דיון בוועדה.

רן כהן: כאשר החוק יוחזר מהמליאה לוועדה נדון בנוסחים השונים, שעד אז אני מקווה מאוד יתגבשו בינינו ובין משרדי הממשלה.

רן כהן: אני מקווה שאז ייצא הטוב ביותר שהוועדה יכולה להוציא תחת ידיה.

משה שרוני: ייצא דבר מתוק יותר.

משה שרוני: כולם יקבלו סוכריה.

רן כהן: שהילדים ייצאו במצב הטוב ביותר האפשרי.

רן כהן: אין כאן דיון לגוף העניין, אלא אם כן הממשלה מסרבת שהצעת החוק תוחזר מהמליאה.

בתיה ארטמן: ביקשנו שהצעת החוק תוחזר מהמליאה.

משה שרוני: לאנשי משרד האוצר יש מה להגיד?

משה שרוני: ולאנשי משרד הרווחה והשירותים החברתיים?

משה שרוני: לא.

ג'ודי וסרמן: אדוני היושב-ראש, הצעת החוק הזאת אושרה בוועדה ב-20 במרס 2007, והונחה על שולחן הכנסת לקריאה שנייה ולקריאה שלישית ב-20 במרס 2007.

ג'ודי וסרמן: על-פי סעיף 124 לתקנון הכנסת, הוועדה צריכה להחליט על כוונתה למשוך את הצעת החוק בחזרה מהמליאה לוועדת העבודה, הרווחה והבריאות, ולהצביע.

ג'ודי וסרמן: לכן, אם רוצים להחזיר את זה מהמליאה, צריכה להתקיים כאן הצבעה.

משה שרוני: מי בעד החזרת הצעת החוק לוועדה?

משה שרוני: מי נגד?

משה שרוני: מי נמנע?

משה שרוני: הצבעה בעד ההצעה להחזיר לדיון בוועדה את הצעת חוק הנוער (טיפול והשגחה) (תיקון מס' 17) (מסגרת חוץ ביתית לקטין נזקק), התשס"ו-2005 – 2 נגד – אין נמנעים – אין ההצעה נתקבלה.

משה שרוני: ההצעה נתקבלה פה אחד.

משה שרוני: תודה רבה.